**Шымкент қаласы МКҚК №45 «Аққу» бөбекжай бақшасы**

**Тақырыбы: «Логопедтің ата-анаға ұсынылымдары»**

 **Педагог-логопед:Салтаева А.Б**

 **Логопедтің ата-анаға ұсынылымдары.**

* 1. Әр іс әрекет кезінде өз балаңызбен сөйлесіңіз, мысалы, тамақ жасау кезінде, үй жинап жүргенде, киіндіріп-шешіндіргенде, ойнағанда, серуенге шыққанда және т.б. не істеп жатқаныңызды, не көргеніңізді, бала не істегенін, басқа адамдар не істеп жатқандарын және баланың не көріп отырғанын айтып отырыңыз.
* 2. Асықпай сөйлесіңіз, қалыпты темпте, интонациямен.
* 3. Құрастырылған сөздерді, сөйлемдерді ДҰРЫС қолданып айтыңыз. Сіздің сөйлеміңіз баланың сөйлемінен 1 – 3 сөзге ұзын болу керек. Егер де сіздің балаңыз өз ойын әлі тек бір сөздік сөйлемдермен ғана білдірсе, онда сіздің сөйлемшеңіз екі үш сөзден тұру керек.
* 4. Ашық сұрақтарды қойыңыз. Бұл балаңыздың жауап бергенде бірнеше сөздерді қолдануға итермелейді. Мысалы: «Ол ойнап отыр ма?» дегеннің орнына «Ол не істеп отыр?». Егер де бала жауабында қиналса, сұрақты қоя отырып «немесе» деген сөзді қолданыңыз. Мысалы: «Бала секіріп тұр ма немесе жүгіріп бара ма?».
* 5.  Баланың сөйлеуіне және сұрақтарға жауап беруіне мүмкіндік үшін, уақытты кішкене созып тұрыңыз.
* 6. Сізді қоршаған дыбыстар мен дауылдарды таңдаңыз. Балаға айтыңыз: «Тыңдашы, ит қалай үретінін, ал бұл желдің дауылы» және т.б. Ал сосын сұраңыз «Бұл не?» Бұл иттің үруі, желдің дауылы, ұшақтың дыбысы, жапытақтардың сылбыры, өзеннің сылдырлап ағуы және т.б.
* 7. Қысқа әңгіме, оқиғаны айтыңыз. Сосын балаға бұл оқиғаны Сізге немесе басқа кісіге айтып беруіңе көмектесіңіз. Қиналған кездеріңде, бағыттайтын сұрақтарды қойыңыз.
* 8.  Егерт де бала сөйлегенде бірнеше ғана сөздерді қолданса, оның сөздік қорын байыту үшін жаңа сөздермен таңыстырыңыз. 5-6 сөз таңдаңыз (дене бөліктері, ойыншықтар, азық-түліктер) және оларды балаға атаңыз. Оған сөздерді қайталауға мүмкіндік беріңіз. Бала оларды үздік дыбыстайды деп күтпеңіз. Баланы жандандырып, сөздерді жаттатқыздыра беріңіз. Бала сөздерді дыбыстаған кейін, 5-6 сөзді енгіздіріңіз. Бала оны қоршап жатқан көп заттардың аттарын меңгергенше дейін, осылай сөздерді қосып отырыңыз. Күн сайын жаттықтырыңыз.
* 9. Егер де бала бір сөз ғана айтса, оған қысқа сөйлемшелерді жаттатқыздырыңыз. Балаңыз білетін сөздерді қолдаңыңыз. Түс, көлем, әрекетті қосыңыз. Мысалы: егер де бала «доп» десе, кейін оны «улкен доп», «Арманның добы», «дөңгелек доп» деуге үйретіңіз.
* 10. Жаттығулардың көбін ойын түрінде өткізіңіз. Баламен жұмыс оның сөзді еліктеуін, байланыс тілдің элементтерінің қалыптасуын, естің және зейіннің дамуын белсендіреді.

 Мектепке дейінгі ұйымның дефектологы,логопеді:

* + балалардың психикалық, дене және  физиологиялық бұзылыстарына  диагностика  жүргізеді;
	+ бұзылыстардың құрылымы мен  көріну дәрежесін анықтайды;
	+ бұзылған қызметтерді қалпына келтіру бойынша жеке және топтық түзетулерді іске асырады;
	+ мүмкіндігі шектеулі балаларды  әлеуметтендіруге жәрдемдеседі;
	+ дамуында ауыққушылықтары бар балаларға арнайы әдістер мен тәсілдер қолдану, көмек көрсету бойынша  педагогикалық қызметкерлер мен ата-аналарға кеңес береді.

  **Логопедиялық тексеріс**

 Логопед-тіл бұзылысы бар балаларды анықтап, баланың жеке – дара  ерекшеліктерін, тіл бұзылысының  түрін ескере отырып жағымды  психофизикалық жағдайда жан –жақты түзету жұмысын жүргізу арқылы баланың сөздік қорын дамытады.

Балаларды логопедиялық тексеріс өткізудің негізгі мақсаты —  тілінің даму деңгейі жас ерекшелігіне сай келе ме, тілінің дамуы деңгейін анықтау. Ата-аналардың дұрыс дыбыстауын қадағалау үшін олардың дауысты және дауыссыз дыбыстарды айтып үйрету мерзімі көрсетілген сызба бойынша көруге болады.

|  |  |  |  |  |
| --- | --- | --- | --- | --- |
| Дыбыстың шығу уақыты (жасы) | 1-2 жас | 2-3 жас | 3-5 жас | 5-6 жас |
| Дыбыстар | а,о,э, п,б,м | и,ы, у, ф, в, т, д, н, г, к, х, й,  | с, з, ц, ш, ж, ч, щ, | р, л, |

Логопедиялық тексеріс жүйелі түрде әр түрлі көрнекі-  құралдардың көмегімен логопедтің басшылық етуімен жүзеге асады. Әр бала жеке -дара  тексеріледі. Логопедиялық тексерісте оқушының артикулияциялық аппараты, сөздік  қоры, дыбысты дұрыс айтуы мен ажыратуы, фонематикалық есту қабілеті, тілінің грамматикалық құрылысын сөйлеу тілін түсіну , жалпы тіл байлығы тексеріледі. Тексеріс барысында баланың мінез-құлқына, тіл байлығына, тілінің дамуына ерекше назар аударылып, логопедиялық қорытынды жасалады.

## Инеше

**Мақсаты:** тілді жіңішкертіп, осы қалыпта ұстауды үйрену.

**Сиптамасы:** ауызды ашып, тілді шығарып, тілді жіңішкеткен қалыпта 1-ден  5-10  дейін ұстап тұру.

**Назар аударыңыз :** тіл ерінде жатпайды, ерінге тимейді, алға қарай созылады.

## Кеме

**Мақсаты:** тілді үстіңгі тістердің артына қоюды үйрену. Тілдің  бұлшықеттерін бекіту.

**Сипаттамсы:** күлімсіреу, ауызды кең ашып, тілдің тістердің артына тіреп қою. 5-10 секунд ұстап тұру.

**Назар аударыңыз:** тілдің екі жақ шеттері « кесе» жаттығуын дағыдай үстіңгі шеткі тістерге тимеуі мүмкін. Егер сіз балаға «ы, ы,ы» дыбысын тілдің ұшын үстіңгі тістер аздап батырып әндедіп айтқызсаңыз «л» дыбысы шығуы мүмкін.

## Гармошка

**Мақсаты:** тілдің бұлшықеттерін бекіту, ал тіл асты байланысын созу. **Сипаттамасы:** күлімсіреп, ауызды сәл ашу, тілді таңдайға жапсырып, ауызды ашып жабу. Бұл арқылы тіл асты байланысы дамытылады.

 **Үлкендердің сөйлеу тілі баланың сөйлеу тілінің дамуына әсер етеді.**

* Үлкендердің сөйлеу тілі баланаң сөйлеу тілінің дамуына әсер етеді,
* Баламен тамақ пісіріп жатқан кезде, үй жинап, баланы киіндіру, шешіндіру кезінде, ойын мен серуендеу сияқты іс-әрекет ету барысында әрдайым сөйлесу керек;
* Өзіңіздің немесе балаңыздың және басқа біреудің әрбір іс-әрекетін, көзімен көргенін айтып түсіндіріп отырыңыз;
* Балаға айтқан сөзіңіз қысқа, нақты әрі түсінікті болуы керек;
* Балаға нақты сұрақ қойыңыз және баладан өзінің жауап беруін талап етіңіз;
* Бала сөйлер кезде және сұраққа жауап берер кезде асықтырмаңыз;
* Неше түрлі дыбыстар мен шуларды балаға тыңдатыңыз, «Бұл не?» немесе «Ненің дыбысы?» деген сұрақ қойыңыз, мүмкін бұл көліктердің дыбысы, иттің үргені, желдің шуы болар;
* Балаға қысқа әңгімелер мен ертегілер айтыңыз және тыңдағанын сұрақ, сурет арқылы сізге немесе басқа адамдарға айтып беруін талап етіңіз;
* Баланың сөздік қорына күніне бір сөз айтсаңыз да (ойыншық, азық-түлік, дене мүшелер) жеткілікті.
* Баланың мүмкіншілігін әрдайым ескере отырыңыз;
* Егер бала бір сөзді айтып үйренсе, сіз әрі қарай сөз тіркесін айтуға үйретіңіз мысалы: бала «доп»- деді, ал сіз «қызыл доп немесе үлкен доп»-деп қосасыз;
* Баламен «бала тілінде» емес «Үлкендердің» тілімен «ДҰРЫС» сөйлесіңіз;
* Балаға «Сенің айтқаның ДҰРЫС ЕМЕС» деген сөзді айтпаңыз, ол баланың ынтасын түсіреді. Керісінше баланың қате айтқанын «ЖАНАМА» түрде түзетіңіз;

**Сөйлеуінде қиындықтары бар балалардың ата-аналарына нені білу керек:**

1. Әр жаста баланың  оқу түрлерін қабылдауы әртүрлі болады;
2. Кеш сөйлеу жалпы  психикалық дамуында да көрініс табады: қабылдау, ойлау,  зейін, есте сақтау, жұмысқа қабілет;
3. Тілінде мүкістігі бар балалардың мінезінде де өзгерістер болады: тұйықтық, ұялшақтық, аз сөйлеу, сөздерін жеңілдетуге арналған түрлі қулықтарға бару;
4. 4. Қиындықтарын жеңуде сәтсіздікке ұшыраған балалар өздерін қор санап, күйзеліске түсіп, мазасыз келуі мүмкін;
5. Сөйлеу тілінде мүкістігі бар  балалардың  жалпы дискоординациясында, іс-әрекеттерінде де тежеліс болады;
6. Ойын дұрыс жеткізе алмағандықтан,  құрдастарымен ортақ іс-әрекеттері бұзылады. Балаға ойынның ережелері, мазмұны түсінікті болса да, олардың алдында күлкілі болып көрінуге қорқады,
7. Кейбір балалардың ойыншықпен алдануы ойынға ұқсамайды, мағынасыз келеді;
8. Бала кезде  дыбыстарды түзетпеу баланың жазуы мен оқуына кері әсерін тигізеді;
9. Жоғары сыныпта  түзетілген  дыбыстарды сөйлеуге қосу өте қиын;

 **Дыбыстарды түзетуде ата-ананың рөлі**

Ата – аналардан өз балалары туралы жиі естілетін әңгіме. Ал «аузына су толтырып алу» қайдан шығады? Бала тілінің уақтылы даму қалай көмектесе аламыз? Неге көңіл аударған жөн?

«Ауызға су толтыру» артикуляциялық аппараттың құрылымының бұзылу нәтижесінен   болуы мүмкін: тістің дамуының ауытқуы, үстіңгі жақ тістерінің астыңғы жақ тісерімен сәйкес орналаспауынан және т.б. Бұндай жайтты болдырмау үшін ауыз қуысы жүйесінің дұрыс дамуына мән беріп, тіс дәрігері кеңесіне уақытылы жүгініп отырған жөн. Сондай – ақ дыбыстарды дұрыс айтпау, артикуляциялық аппараттың бұлшық ет тонусының дұрыс дамымауы салдарынан болуы мүмкін. Бұл кезде логопедтің және психоневрологтың кеңесіне жүгінген абзал.

Бала тілі еліктеу арқылы қалыптасады. Сондықтан ересектер өз сөйлеу мәнеріне көңіл бөлгені өте маңызды, сөйлегенде асықпай, дыбыстар мен сөздерді анық және дұрыс айтқан жөн.

Ата – аналар көңіл бөлетін тағы бір мәселе, баламен сөйлескенде сөздерді бұрмалап, күнделікті қолданатын сөздер орнына түрлі дыбыс жиынтықтарын қолдануға болмайды. («бибика», «ляля», «ням-ням» т.б.) Бұл жайт бала тілінің уақтылы, сөздіктің дамуына кедергі жасайды.

Балаға үйде кітап, ертегі (әңгіме) оқығанда, суреттер қарағанда, мәтін мазмұны бойынша сұрақтарға жауап беруін, ертегі (әңгіме) мазмұнын айтып беруін, суретте не бейнеленгенін баяндап беруін талап етіңіз. Егер бала қателесіп жатса, оны түзетуге асықпаңыз, бала ойын әбден тыңдап алған соң, қате жерлерін түзетуге болады.

Жанұяда бала үлкендермен әңгімелескенде тек жаңа нәрселерді біліп қана қаймай, өз сөздік қорын байытып, сөйлемдерді дұрыс құрастырып, өз ойын ашық айта алатын жағдай туғызу керек.

 **Құрметті Ата-аналар!**

Үй тапсырмасын орындауда бірқатар шарттарды орындау керек:

* + Сіздің балаңыз сау, тамағы тоқ тыныш күйде болған да ғана үй тапсырмасын орындауға кірісу керек.
	+ Дыбыстарды дұрыс анық  айту және түсінікті сөйлеудің бала үшін қандай жағымды жақтары бар екенін балаға түсіндіру.
	+ Үй тапсырмалары логопедтің нұсқаулығы бойынша  жүйелі түрде орындалу тиісті.
	+ Балада тапсырманы орындау үшін міндетті түрде кішігірім айнамен  (тапсырманы  орындау кезінде балада өзін-өзі бақылауға арналған) артикуляциялық жаттығуларды  орындау үшін қажет қағаз сүлгімен, түрлі-түсті қарандаштармен жабдықталған  орын болу керек.
	+ Тапсырманы  баланың өзі орындау тиіс, ал ата-ана тек орындалу дұрыстығын  бақылайды және керек кезінде түзетеді.
	+ Егер бала тапсырманы орындау кезінде шаршап қалса, оған міндетті түрде дем алуға мүмкіндік беру керек. Егер балаңыздың дәл осы уақытта  тапсырманы орындауға құлшынысы болмаса,  онда оны басқа уақытқа алмастыру керек, бірақ міндетті түрде сол күні орындалу қажет.
	+ Егер бала тапсырманы орындай алмаса, ешқашан ұрыспаңыз, керісінше мақтап өз күшіне сенімділігін және бұрын алған дағдыларды  жоғалтпау мүмкіндігін иелену үшін  алдыңғы тапсырмаларды  орындауға кірісіңіз.

Баланы жиі мақтап отырыңыз, оның өз күшіне сенімділігін қалыптастырыңыз, жетістікке жету жағдайын ұйымдастырыңыз.